
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 307 


31 Δεκεμβρίου 1999 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

322. Ίδρυση Εργαστηρίων σε Τμήματα του Εθνικού 

Μετσόβιου Πολυτεχνείου και καθορισμός του ε¬ 
σωτερικού κανονισμού λειτουργίας τους. 

323. Πιστοποίηση δικαιώματος έκδοσης εισιτηρίων ε¬ 

πιβατών και αποδείξεων μεταφοράς οχημάτων 
για τα δρομολογημένα επιβατηγό πλοία. 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 322 
Ίδρυση Εργαστηρίων σε Τμήματα του Εθνικού Μετσόβι¬ 
ου Πολυτεχνείου και καθορισμός του εσωτερικού κα¬ 
νονισμού λειτουργίας τους. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ.1 και 7 παρ. 5 του Ν. 1268/1982 
(Α' 87) όπως η τελευταία αυτή διάταξη τροποποιήθηκε με 
το άρθρο 48 παρ.2του Ν. 1404/1983 (Α' 173). 

β) Του άρθρου 22 παρ. 3του Ν. 2362/1995 (Α’ 247). 

γ) Του άρθρου 1 περιτττ. II του Π.Δ. 55/1996 (Α’ 48). 

δ) Του άρθρου 29Ατου Ν. 1558/1985 (Α’ 137) όπως αυ¬ 
τό προσετέθη με το άρθρο 27 του Ν. 2081/1992 (Α’ 154) 
και τροποποιήθηκε με την παρ. 2α του άρθρου 1 του Ν. 
2469/1997 (Α’ 38) 

ε) Της αριθ. 11 07147/1239/006Α/4.10.1996 απόφασης 
του Πρωθυπουργού και του Υπουργού οικονομικών «Ανά¬ 
θεση αρμοδιοτήτων του Υπουργού Οικονομικών στους Υ¬ 
φυπουργούς Οικονομικών» (Β’ 922). 

2. Τις γνώμες των Γενικών Συνελεύσεων των Τμημάτων: 
α) Ηλεκτρολόγων Μηχανικών και Μηχανικών Υπολογι¬ 
στών (συνεδρίαση 9.3.1998) και β) Αγρονόμων και Τοπο¬ 
γράφων Μηχανικών (συνεδρίαση 28.5.1998), του Εθνικού 
Μετσόβιου Πολυτεχνείου. 

3. Το γεγονός ότι από τις διατάξεις του παρόντος προ- 
καλείται ετησίως συνολική δαπάνη ύψους 8.000.000 δρχ. 


η οποία θα βαρύνει τον προϋπολογισμό του Ε.Μ.Πολυτε- 
χνείου (ΚΑΕ 4121) του οποίου οι πιστώσεις επαρκούν. Κα¬ 
τά την επόμενη πενταετία, η ανωτέρω δαπάνη θα καλύ¬ 
πτεται κατά ένα μέρος από τα έσοδα των εργαστηρίων κα¬ 
τά τα ειδικότερα προβλεπόμενα στο άρθρο 7 του 
^ παρόντος διατάγματος, κατά δε το υπόλοιπο αυτής από 
πιστώσεις του ανωτέρω προϋπολογισμού (ΚΑΕ 4121) χω¬ 
ρίς αύξηση της κρατικής επιχορήγησης προς το Εθνικό 
Μετσόβιο Πολυτεχνείο. Για το οικονομικό έτος 1999 και 
για το δεύτερο εξάμηνο η ανωτέρω δαπάνη περιορίζεται 
στο ποσό των 4.000.000 δρχ. 

4. Την αριθμ. 370/1999 γνωμοδότηση του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Α' Ίδρυση - αντικείμενο 
Αρθρο 1 

1. Ιδρύονται σε Τμήματα του Εθνικού Μετσόβιου Πολυ¬ 
τεχνείου, εργαστήρια ως ακολούθως: α) στο Τμήμα Ηλε¬ 
κτρολόγων Μηχανικών και Μηχανικών Υπολογιστών: 

ι) Εργαστήριο Ψηφιακής Επεξεργασίας Σημάτων και Ει¬ 
κόνων, το οποίο εξυπηρετεί ακαδημαϊκές και ερευνητικές 
ανάγκες στα γνωστικά ανπκείμενα της ψηφιακής επεξερ¬ 
γασίας σημάτων και εικόνων και των εφαρμογών της σε 
σύγχρονα υπολογιστικά συστήματα πολυμέσων και στην 
επικοινωνία ανθρώπου-μηχανής. 

ιι) Εργαστήριο Τεχνολογίας Πολυμέσων, το οποίο εξυ¬ 
πηρετεί ακαδημαϊκές και ερευνητικές ανάγκες στα γνω¬ 
στικά ανπκείμενα της τεχνολογίας πολυμέσων, με στόχο 
την υποστήριξη της ακαδημαϊκής και βιομηχανικής έρευ¬ 
νας , καθώς και των αναπτυξιακών προγραμμάτων στο το¬ 
μέα της τεχνολογίας των νέων μέσων επικοινωνίας. 

ιιι) Εργαστήριο Τεχνολογίας Λογισμικού, το οποίο εξυ¬ 
πηρετεί ακαδημαϊκές και ερευνηπκές ανάγκες στο γνω- 
σπκό ανπκείμενο των συστημάτων λογισμικού. 

ιν) Εργαστήριο Ηλεκτροτεχνικών Υλικών, το οποίο εξυ¬ 
πηρετεί ακαδημαϊκές και ερευνηπκές ανάγκες στα γνω- 
σπκά ανπκείμενα των ηλεκτρονικών αισθητήρων και των 
εφαρμογών τους. 

ν) Εργαστήριο Κινητών Ραδιοεπικοινωνιών, το οποίο ε¬ 
ξυπηρετεί ακαδημαϊκές και ερευνηπκές ανάγκες στο 
γνωσπκό ανπκείμενο της τεχνολογίας συστημάτων κινη¬ 
τών ραδιοεπικοινωνιών. Ειδικότερα το ανπκείμενο του ερ- 

γαστηρίου αφορά μελέτες, κατασκευές και μετρήσεις για 
συστήματα τηλεπικοινωνιών, δορυφορικών κινητών τηλε¬ 
πικοινωνιών και συστήματα προσωπικώντηλεπικόινωνιών 
με έμφαση το φυσικό υπόστρωμα. Στις δραστηριότητες 
του εργαστηρίου περιλαμβάνονται: Μελέτες και μετρή¬ 
σεις ραδιοκάλυψης για συστήματα κινητών τηλεπικοινω¬ 
νιών (κλασικά και κυψελωτά). Μετρήσεις και μελέτες πα¬ 
ρεμβολών σε τηλεπικοινωνιακά συστήματα. Μετρήσεις η- 
λεκτρομαγνητικού φάσματος και καθορισμός έντασης 
Η/Μ πεδίου και σύγκριση με τις προδιαγραφές ΟΕΝΕΙΕΟ 
που καθορίζουντα μέγιστα όρια Η/Μ ακπνοβολίας για τον 
άνθρωπο. Μετρήσεις και μελέτες ΕΜΟ-ΕΜΙ. Μελέτες και 
κατασκευές ασυρμάτων ζεύξεων για συστήματα εντοπι¬ 
σμού και ελέγχου στόλου αυτοκινήτων με το δορυφορικό 
σύστημα <3Ρ3 και σε θέματα έρευνας σε προγράμματα 
ΕΕ (ΒΑΟΕ, Ε3ΡΗΙΤ, Α0Τ3) σε θέματα ασύρματης ζεύξης 
για εφαρμογές τηλεματικής για μη ασπκές περιοχές. 

νι) Εργαστήριο Συστημάτων Υποστήριξης Αποφάσεων 
και Διοίκησης, το οποίο εξυπηρετεί ακαδημαϊκές και ε¬ 
ρευνητικές ανάγκες στα γνωστικά ανπκείμενα των συ¬ 
στημάτων διοίκησης, προβλέψεων και προοππκής, απο¬ 
φάσεων και ενεργειακής ανάλυσης, παρέχοντας στους 
φοιτητές γνώσεις και δυνατότητες εξάσκησης σε ένα πε¬ 
δίο ραγδαίων τεχνολογικών εξελίξεων, με στόχο τη συν¬ 
δυασμένη γνώση τόσο των τεχνολογικών καινοτομιών ό¬ 
σο και των απαραίτητων οργανωτικών δομών, στρατηγι¬ 
κών σχεδιασμών και επιλογών για την επιτυχημένη 
εφαρμογή τους στον επιχειρηματικό τομέα. 

β) Στο Τμήμα Αγρονόμων και Τοπογράφων Μηχανικών, 
Εργαστήριο Φυσικής Γεωγραφίας και Περιβαλλοντικών 
Επιπτώσεων το οποίο εξυπηρετεί ακαδημαϊκές και ερευ¬ 
νητικές ανάγκες στα γνωσπκά αντικείμενα της φυσικής 
Γεωγραφίας και των επιπτώσεων στο φυσικό και ανθρω- 
πογενές περιβάλλον, από έργα, δραστηριότητες, προ¬ 
γράμματα, σχεδιασμούς και πολιτικές. 

2. Τα ανωτέρω ιδρυόμενα εργαστήρια του Τμήματος Η¬ 
λεκτρολόγων Μηχανικών και Μηχανικών Υπολογιστών ε¬ 
ντάσσονται στους Τομείς του Τμήματος ως εξής: 

α) Τα εργαστήρια: ι) Ψηφιακής Επεξεργασίας σημάτων 
και Εικόνων, ιι) Τεχνολογίας Πολυμέσων, και ιιι) Εργαστή¬ 
ριο Τεχνολογίας Λογισμικού, εντάσσονται στον Τομέα 
Πληροφορικής. 

β) Τα εργαστήρια: ι) Ηλεκτροτεχνικών Υλικών, και ιι) Κι¬ 
νητών Ραδιοεπικοινωνιών, εντάσσονται στον Τομέα Ηλε- 
κτροεπιστήμης. 

γ) Το εργαστήριο: Συστημάτων Υποστήριξης Αποφάσεων 
και Διοίκησης, εντάσσεται στον Τομέα Ηλεκτρικής Ισχύος. 

Β Εσωτερικός Κανονισμός 

Άρθρο 2 
Σκοπός 

Κάθε εργαστήριο έχει ως αποστολή: 
α) ην κάλυψη σε προπτυχιακό και μεταπτυχιακό επίπε¬ 
δο των διδακπκών και ερευνητικών αναγκών του οικείου 
Τμήματος του Εθνικού Μετσόβιου Πολυτεχνείου καθώς 
και άλλων τμημάτων του Πολυτεχνείου, στα ανπκείμενα 
με τα οποία ασχολούνται, όπως αυτά προσδιορίζονται 
στο άρθρο 1. 

β) Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

γ) Τη συνεργασία και ανταλλαγή επιστημονικών γνώσε¬ 
ων με άλλα ακαδημαϊκά ή ερευνητικά ιδρύματα της ημε¬ 
δαπής ή της αλλοδαπής. 


δ) Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων. 

ε) Την παροχή υπηρεσιών κατά τα προβλεπόμενα στο 
Π.δ.159/1984 (Α' 53). 

Άρθρο 3 

Προσωπικό 

Κάθε εργαστήριο στελεχώνεται από ι) μέλη του Διδα¬ 
κτικού Ερευνητικού Προσωπικού (Δ.Ε.Π.) του οικείου 
Τμήματος που η ειδικότητά τους σχετίζεται με τα γνωσπ¬ 
κά ανπκείμενα που καλύπτει το εργαστήριο, ιι) μέλη του 
Ειδικού Διοικηπκού-Τεχνικού Προσωπικού (Ε.Δ.Τ.Π.) του 
οικείου Τ μήματος και ιιι) μέλη Δ.Ε. Π. άλλων Τ μημάτωντου 
Πολυτεχνείου ή ερευνητές ύστερα από αίτηση για τη διε¬ 
ξαγωγή συγκεκριμένης ερευνηπκής ή διδακτικής δρα¬ 
στηριότητας. 

Άρθρο 4 

Διοίκηση - αρμοδιότητες 

1. Κάθε εργαστήριο διευθύνεται από τον διευθυντή που 
είναι μέλος του Διδακτικού Ερευνητικού Προσωπικού 
(Δ.Ε.Π.) και ορίζεται με τη διαδικασία του άρθρου 28 
παρ.22του Ν. 2083/1992 (Α’ 159). 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/82 μεταξύ των οποίων περιλαμβάνο¬ 
νται ο συντονισμός του διδακπκού (προπτυχιακού-μετα- 
πτυχιακού) και ερευνηπκού έργου του εργαστηρίου, η 
κατάρπση και η υποβολή στη Γενική Συνέλευση του οικεί¬ 
ου Τομέα του ετήσιου προγράμματος λειτουργίας του ερ¬ 
γαστηρίου η μέριμνα για την τήρησή του, η μέριμνα για 
την κατανομή των χώρων του εργαστηρίου, η μέριμνα για 
τη στελέχωσή του με το αναγκαίο προσωπικό, η μέριμνα 
για την οικονομική διαχείριση των εσόδων του, η υποβο¬ 
λή στη Γενική Συνέλευση του οικείου Τομέα του ετήσιου 
απολογισμού των δραστηριοτήτων του, η εισήγηση στην 
Γ.Σ. του οικείου τομέα για τον ορισμό των υπευθύνων για 
τα αναλώσιμα υλικά και του κινητού εξοπλισμού η υπο¬ 
γραφή κάθε έγγραφου και γενικά η ευθύνη για την ομαλή 
και απρόσκοπτη λειτουργία του. 

Άρθρο 5 
Εγκατάσταση 

Κάθε εργαστήριο εγκαθίσταται σε χώρους του Ε.Μ.Πο- 
λυτεχνείου. Χώροι των εργαστηρίων είναι εκείνοι στους ο¬ 
ποίους εκτελούνται δραστηριότητες συναφείς με την α¬ 
ποστολή τους, συμπεριλαμβανομένων και των ειδικών ε¬ 
γκαταστάσεων με τον τεχνικό εξοπλισμό, για τη 
διενέργεια των ερευνητικών προγραμμάτων, χώροι θεω¬ 
ρούνται επίσης το γραφείο του διευθυντή, καθώς και κά¬ 
θε άλλος χώρος που διατίθεται για τη λειτουργία τους. 
Στο χώρο εγκατάστασης υπάρχει πινακίδα με το τίτλο του 
εργαστηρίου. 

Άρθρο 6 

Λειτουργία 

1 .Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Ε.Μ.Πολυ- 
τεχνείου. Το ωράριο εργασίας του προσωπικού είναι αυ¬ 
τό το οποίο προβλέπεται για κάθε κατηγορία, από τον ε¬ 
σωτερικό κανονισμό λειτουργίας του (άρθρο 5 παρ.3δ 
του Ν. 2083/1992. 

2.0 διευθυντής ενημερώνεται πριν από τη διεξαγωγή 
κάθε εργασίας που γίνεται στο εργαστήριο, στα πλαίσια 

ερευνητικού προγράμματος ή άλλου έργου, που έχει α- 
ποφασισθεί από το τμήμα, και καθορίζει μέσα στα πλαίσια 
της αποστολής του εργαστηρίου την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους όπου τηρούνται ειδικοί κανόνες ασφαλείας που α¬ 
ποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του εργαστηρίου ή άλ¬ 
λους ερευνητές που έχουν ειδική επί των οργάνων αυτών 
εκπαίδευση και εξουσιοδότηση. Κινητά όργανα και 
σκεύη, τα οποία παραδίδονται για τη διεξαγωγή εργα¬ 
σιών επιστρέφονται, μετά τη χρησιμοποίησή τους, στην 
κατάσταση που είχαν παραδοθεί. 

5. Η πρόσληψη διακεκριμένων επιστημόνων σε τομείς 
σχετικούς με τις διδακτικές και ερευνητικές δραστηριό¬ 
τητες του εργαστηρίου, ενεργείται κατόπιν εισηγήσεως 
του διευθυντή από τα αρμόδια όργανα του τμήματος, 
σύμφωνα με τις διατάξεις του άρθρου 18 του Ν. 1268/82 
και του άρθρου 3 του Π.Δ. 407/80. 

6. Σε κάθε εργαστήριο έχουν δικαίωμα εκτέλεσης πει- 
ραμαπκών εργασιών τα μέλη Δ.Ε.Π. του εργαστηρίου α- 
ποκλεισπκά ή σε συνεργασία με άλλα μέλη Δ.Ε.Π. του 
τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του ερ¬ 
γαστηρίου. Για την εκτέλεση πειραματικής εργασίας, από 
ερευνητές, οι οποίοι δεν είναι μέλη του εργαστηρίου, χο¬ 
ρηγείται άδεια ύστερα από σχετική αίτηση, στην οποία α- 
ναφέρονται: ο σκοπός της εργασίας, το χρονοδιάγραμμά 
της, η χρησιμοποίηση ή μη οργάνων τα οποία διαθέτει το 
εργαστήριο, οι διατάξεις οι οποίες διέπουν την εκτέλεση, 
αυτής της πειραματικής εργασίας και ο προϋπολογισμός 
της δαπάνης που απαιτείται. 

Άρθρο 7 

Έσοδα 

Τα έσοδα κάθε εργαστηρίου προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή για λογαριασμό τρί¬ 
των. 

β. Τη πώληση ερευνηπκών και εν γένει επιστημονικών 
προϊόντων. 

γ .Την παροχή υπηρεσιών σύμφωνα με το άρθρο 3 παρ. 
3του Π.Δ.. 159/1984 

δ. Τις πιστώσεις που διατίθενται στο οικείο Τμήμα με τη 
διαδικασία του άρθρου 4 παρ. 1 (ε)τουΝ. 2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Εθνικό Μετσόβιο Πολυτεχνείο για 
τους σκοπούς του εργαστηρίου. 

Άρθρο 8 

Τηρούμενα βιβλία 

1. Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 


- Πρωτόκολλο εισερχόμενης-εξερχόμενης αλληλογρα¬ 
φίας, 

- Βαθμολόγιο φοιτητών, 

- Βιβλίο περιουσιακών στοιχείων, 

- Φάκελος οικονομικών στοιχείων κάθε έτους, 

- Κατάλογος επιστημονικών βιβλίων, περιοδικών και ορ¬ 
γάνων, 

- Αρχείο ερευνητικών προγραμμάτων και 

-Βιβλίο μεταβολών προσωπικού. 

2. Με απόφαση του διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραίτητο. 

Στον Υπουργό Εθνικής Παιδείας και θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 323 
Πιστοποίηση δικαιώματος έκδοσης εισιτηρίων επιβατών 

και αποδείξεων μεταφοράς οχημάτων για τα δρομο¬ 
λογημένα επιβατηγό πλοία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 179 του Ν.Δ. 187/73 (ΦΕΚ 261 Α) «Περί Κώ- 
δικος Δημοσίου Ναυτικού Δικαίου». 

2. Το άρθρο 29Ατου Ν. 1558/1985, που προστέθηκε με 
το άρθρο 27 του Ν. 2081/92 (ΦΕΚ 154 Α) και το άρθρο 1 
του Ν. 2469/97 (ΦΕΚ38 Α). 

3. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

4. Την αριθ.440/1999 γνωμοδότηση του Συμβουλίου 
της Επικρατείας, μετά από πρόταση του Υπουργού Ε¬ 
μπορικής Ναυτιλίας, αποφασίζουμε: 

Άρθρο 1 

Δικαίωμα διάθεσης εισιτηρίων επιβατών 
και αποδείξεων μεταφοράς οχημάτων 
για τα δρομολογημένα επιβατηγό πλοία 

1. Τα εισιτήρια επιβατών και οι αποδείξεις μεταφοράς ο¬ 
χημάτων για τα δρομολογημένα επιβατηγό πλοία διατίθε¬ 
νται αποκλειστικά και μόνο από όσους έχουν εφοδιασθεί 
με ειδικό έντυπο σήμα πιστοποίησης του δικαιώματος αυ¬ 
τού που χορηγείται από την αρμόδια Δ/νση του Υπουρ¬ 
γείου Εμπορικής Ναυτιλίας (ΥΕΝ). 

2. Δικαίωμα εφοδιασμού με το σήμα της προηγούμενης 
παραγράφου έχουν οι υπεύθυνοι κατά λιμένα ναυτικοί 
πράκτορες επιβατηγών πλοίων και τα τρίτα πρόσωπα 
(φυσικά ή νομικά) που ασκούν πρακτορεία (υποπράκτο¬ 
ρες) σύμφωνα με τις διατάξεις που ρυθμίζουν τα θέματα 
των ναυτικών πρακτόρων. 

3. Το σήμα αυτό χορηγείται με την υποβολή αίτησης και 
ακριβούς φωτοαντιγράφου της άδειας ασκήσεως του ε- 

παγγέλματος του ναυτικού πράκτορα ή της άδειας λει¬ 
τουργίας τουρκπικού γράφείου (Γενικού ή Εσωτερικού 
Τουρισμού) ή της άδειας λειτουργίας ναυλομεσιτικού 
γραφείου κατά περίπτωση ή φωτοανπγράφου αυτής (της 
άδειας) με επίδειξη της πρωτότυπης και υπό τον όρο ότι 
ο κάτοχος θα έχει πρόσβαση στο ηλεκτρονικό σύστημα 
κράτησης θέσεως και έκδοσης εισιτηρίων επιβατών και α¬ 
ποδείξεων μεταφοράς οχημάτων. 

4. - Τα έντυπα των σημάτων εκτυπώνονται κατά τις υπο¬ 
δείξεις του ΥΕΝ με μέριμνα και δαπάνες της πλέον ανπ- 
προσωπευτικής ένωσης ναυτικών πρακτόρων ακτοπλοΐ¬ 
ας. 

5. - Το ως άνω χορηγούμενο σήμα αναρτάται σε εμφα¬ 
νές στον επισκέπτη μέρος εντός του χώρου υποδοχής 
του κοινού στην κτιριακή - γραφειακή εγκατάσταση. 

Άρθρο 2 

Διάρκεια ισχύος - ανανέωση 
Το χορηγούμενο σήμα είναι διετούς διάρκειας και ανα¬ 
νεώνεται εντός του τελευταίου, πριν τη λήξη της ισχύος 
του, εξαμήνου, με την υποβολή στην εκδούσα Υπηρεσία 
αίτησης, πιστοποιητικού φορολογικής ενημερότητας και 
βεβαίωσης της οικείας Δημόσιας Οικονομικής Υπηρεσίας 
(ΔΟΥ) ότι δηλώθηκε κατά τα προηγούμενα χρόνια το επι¬ 
τήδευμα. 

Άρθρο 3 

θέματα λεπτομερειακού και τεχνικού χαρακτήρα 
Η μορφή, τα σύμβολα, το μέγεθος, το αντίτιμο του σή¬ 
ματος και κάθε άλλο θέμα τεχνικού ή λεπτομερειακού χα¬ 
ρακτήρα καθορίζονται με απόφαση του Υπουργού Εμπο¬ 
ρικής Ναυτιλίας. 


Άρθρο 4 
Κυρώσεις 

1. Στους παραβάτες του παρόντος επιβάλλονται οι ποι¬ 
νές που προβλέπονται από το άρθρο 180 του ΝΔ 187/73 
(Α’261), όπως αντικαταστάθηκε με το άρθρο Δωδέκατο 
του Ν. 2372/96 (Α’29). 

2. Ανεξάρτητα από τις ανωτέρω κυρώσεις το σήμα α- 
φαιρείται σε κάθε περίπτωση ανάκλησης της άδειας του 
ναυτικού πράκτορα για ανπ'στοιχο με την ανάκληση χρό- 
νο.Προκειμένου περί υποπρακτόρων μπορεί να επιβάλλε¬ 
ται και η αφαίρεση του σήματος, από ένα (1) μέχρι και δώ¬ 
δεκα (12) μήνες, για παραβάσεις νομοθεσίας αρμοδιότη¬ 
τας του Υπουργείου Εμπορικής Ναυτιλίας. 

3. Με την κοινοποίηση της απόφασης ανάκλησης της ά¬ 
δειας του ναυτικού πράκτορα, ή προκειμένου περί υπο¬ 
πρακτόρων με την κοινοποίηση της απόφασης αφαίρε¬ 
σης του σήματος απαγορεύεται η έκδοση εισιτηρίων επι¬ 
βατών και αποδείξεων μεταφοράς οχημάτων. 

Άρθρο 5 
Έναρξη ισχύος 

Η ισχύς του παρόντος αρχίζει μετά εξάμηνο από την η¬ 
μερομηνία δημοσίευσής του στην Εφημερίδα της Κυβερ- 
νήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 24 Δεκεμβρίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΥΡΟΣ ΑΡ. ΣΟΥΜΑΚΗΣ 

